Nadrózna Hrabowka

Nadrózna Hrabowka ( StraßgräbchenWalter Wenzel: Oberlausitzer Ortsnamenbuch (2008), ISBN 978-3-7420-2067-3 ) je sydlišćo w sewjerozapadźe sakskeje Hornjeje Łužicy w Budyskim wokrjesu. Słuša wot lěta 2007 k městu Njedźichow. Leži někak dźesać kilometrow sewjernje wot Kamjenca a skoro dwaceći kilometrow zdalene wot Wojerec.

 Stawizny 
Prěnje historiske naspomnjenje jako Grabowe je z lěta 1225. Městne mjeno pochadźa kaž w bliskej Hrabowje wot serbskeho słowa hrab, tehdy grab. Přidawk Straß- resp. Nadrózna je so wsy hakle pozdźišo spožčił, zo by so wot Hrabowy (Großgrabe) kaž tež Zeleneje Hrabowki (Grüngräbchen) rozeznawała.

Ležownostne knjejstwo wukonješe w lěće 1547 Kamjenska měšćanska rada a pozdźišo ryćerkubło we wsy samej. Hišće kónc 17. lětstotka rěčeše wobydlerstwo Nadrózneje Hrabowki přewažnje serbsce, při čimž rozprawješe Hrabowski wosadny farar Christian Prätorius w lěće 1691, zo měła němčina dla tamnišeho knjejstwa kaž tež němskich mandźelstwow hižo „dobry započatk“.Přir. Friedrich Pollack: Kirche – Sprache – Nation. LND, Budyšin 2018, str. 190

Po Wienskim kongresu připadny susodny Njedźichow Pruskej, mjeztym so wosta Hrabowka dźěl Sakskeje.

mini|center|upright=1.6|Powětrowy wobraz

 Žórła 

 Wotkaz 

Kategorija:Njedźichow
Kategorija:Sydlišćo w Budyskim wokrjesu
Kategorija:Sydlišćo w Hornjej Łužicy
Kategorija:Prěnje naspomnjenje 1225
Kategorija:Něhdyša gmejna (Wokrjes Budyšin)
Kategorija:Rozpušćenje gmejny 2007